Duomenų valdytojas: Jaunimo reikalų agentūra

Juridinio asmens kodas: 188681478

Registruotos buveinės adresas: Vytenio g. 6, LT-03113 Vilnius

**PRIVATUMO PRANEŠIMAS**

**(dėl kandidatų administravimo)**

Informuojame Jus, kad Jaunimo reikalų agentūroje (toliau – Agentūra) asmens duomenys yra tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 96/46/EB (toliau – BDAR), Lietuvos Respublikos asmens duomenų teisinės apsaugos įstatymo, Lietuvos Respublikos elektroninių ryšių įstatymo ir kitų susijusių teisės aktų bei kontroliuojančių institucijų nurodymų, gairių ir rekomendacijų. Norėdami sužinoti daugiau, kaip kandidatų administravimo tikslu yra tvarkomi fizinių asmenų duomenys, atidžiai perskaitykite šį pranešimą.

1. **Kokia yra šio dokumento paskirtis?**

Šiame pranešime atsakome Jums į svarbiausius klausimus apie tai, kaip mes renkame, naudojame ir saugome informaciją apie fizinius asmenis, kurie savo noru kandidatuoja į laisvas Agentūros darbo vietas ir pateikia gyvenimo aprašymą. Taip pat aprašome, kaip Jūs, kaip duomenų subjektas, galite įgyvendinti savo teises, nustatytas BDAR III skyriuje. Jei turite kokių nors klausimų arba bet kuri iš šio pranešimo dalis yra neaiški, mes esame pasirengę Jums padėti, kaip tai aprašyta pranešimo 6 punkte.

1. **Kas yra atsakingas už Jūsų (bei atstovaujamo asmens) asmens duomenų tvarkymą bei apsaugą?**

Už Jūsų (ir Jūsų atstovaujamo asmens) asmens duomenų tvarkymą atsakingi:

**Duomenų valdytojas**: Jaunimo reikalų agentūra

**Juridinio asmens kodas:** 188681478

**Pašto adresas**: Vytenio g. 6 (įėjimas iš Šviesos gatvės), LT-03113 Vilnius

**Telefono ryšio numeris**: +370 634 08299

**Elektroninio pašto adresas:** info@jra.lt

**Duomenų apsaugos pareigūnas:** Inga Dilienė, tel. +370 615 42419, el. p.dap@jra.lt

1. **Kokius duomenis apie Jus renkame, kuo remdamiesi ir kiek laiko juos tvarkome?**

Informuojame, kad Jums Agentūrai pateikus gyvenimo aprašymą, Agentūroje bus tvarkomi šie Jūsų asmens duomenys:

|  |  |
| --- | --- |
| Asmens duomenų kategorijos | Kandidatų į darbą: savanoriškai pateiktas gyvenimo aprašymas (CV) ir jame esantys asmens duomenys, vardas (-ai), pavardė (-ės), asmeninis elektroninis paštas (jei CV pateikiamas el. paštu), asmeninis telefono numeris (jei Duomenų subjektas nurodo), išsilavinimo ir kvalifikacijos dokumentai, darbo stažą patvirtinantys dokumentai. Priimamų tarnautojų atrankos metu vykdomų vaizdo bei garso įrašai, mokamos kalbos, darbo kompiuteriu įgūdžiai, kita kandidato į darbą administravimo būtina tvarkyti informacija bei kandidato savanoriškai pateikti jo(-os) gyvenimo aprašyme ir/ar kituose pateiktuose dokumentuose esantys dokumentai) renkami/tvarkomi siekiant užtikrinti tinkamą kandidatų administravimą (personalo valdymo, raštvedybos, tvarkymo, materialinių ir finansinių išteklių naudojimo). Agentūra taip pat gali pareikalauti pateikti šių dokumentų kopijas, siekiant įvertinti kandidato tinkamumą užimti pareigas, į kurias jis pretenduoja): asmens tapatybę patvirtinančio dokumento; išsilavinimą patvirtinančio dokumento; dokumento, patvirtinančio įgytą pareigoms eiti reikalaujamą užsienio kalbos mokėjimo lygį; darbo patirtį (stažą) patvirtinančių dokumentų, jeigu pareigybės, į kurią paskelbtas konkursas, aprašyme pretendentui nustatytas specialus reikalavimas turėti atitinkamą darbo patirtį (stažą); kitų dokumentų, būtinų patvirtinti pretendento atitiktį pareigybės, į kurią paskelbtas konkursas, aprašyme nustatytiems specialiesiems reikalavimams. Vadovaujantis Lietuvos Respublikos Vyriausybės 2017 m. birželio 21 d. nutarimu Nr. 496 “Dėl Lietuvos Respublikos darbo kodekso įgyvendinimo“ konkurso į darbuotojo pareigas eigai fiksuoti daromas skaitmeninis garso įrašas. Skaitmeninis garso įrašas perkeliamas į kompiuterinę laikmeną, pridedamas prie protokolo ir saugomas Agentūroje, kaip konkursą organizavusioje įstaigoje, laikantis asmens duomenų apsaugą reglamentuojančiuose teisės aktuose nustatytų reikalavimų. Apie daromą konkurso garso įrašą visi kandidatai yra informuojami Agentūros organizuojamos atrankos pradžioje. |
| Asmens duomenų šaltinis | Informuojame, kad Jūsų asmens duomenis Agentūra gaus tiesiogiai iš Jūsų. |
| Duomenų tvarkymo teisinis pagrindas | Kandidatų į darbą asmens duomenų tvarkymas grindžiamas teisėta asmens duomenų tvarkymo sąlyga – sutikimu (BDAR 6 str. 1 d. a p.).  |
| Duomenų tvarkymo terminas | Asmens duomenys, esantys dokumentuose saugomi įvairiais terminais, atsižvelgiant į Dokumentacijos planą. Kitais atvejais nedelsiant sunaikinami pasibaigus teisėtam asmens duomenų saugojimo pagrindui. |

1. **Ar priimame autorizuotus sprendimus? Ar profiliuojame?**

Jūsų atžvilgiu automatizuoti sprendimai nėra priimami. Taip pat Jūsų asmens duomenys nėra naudojami profiliavimo tikslu.

1. **Kam perduodame Jūsų asmens duomenis? Ar perduodame informaciją apie Jus už Europos Ekonominės erdvės ribų?**

Jūsų asmens duomenis perduodame:

* Duomenų tvarkytojams, teikiantiems Agentūrai informacinių sistemų (įskaitant duomenų valdymo sistemas) priežiūros ir kitas susijusias paslaugas.
* Kitiems duomenų valdytojams, pavyzdžiui teisėsaugos institucijoms.

Asmens duomenys už Europos ekonominės erdvės (visų Europos Sąjungos valstybių narių bei Islandijos, Lichtenšteino ir Norvegijos) ribų **nėra** perduodami.

1. **Kokias teises Jūs turite?**

Jei norite imtis žemiau nurodytų veiksmų, prašome kreiptis į Mūsų duomenų apsaugos pareigūną el. paštu dap@jra.lt, kaip tai nurodyta šiame punkte. Atkreipiame Jūsų dėmesį, jog šioms teisėms taikomos įstatymų numatytos sąlygos ir išimtys. Jūs, kaip duomenų subjektas (bei atstovas), turite teisę:

* Žinoti (būti informuotam) apie savo asmens duomenų tvarkymą – šią teisę įgyvendiname Jums pateikdami susipažinti šį privatumo pranešimą (BDAR 13, 14 straipsniai);
* Susipažinti su tvarkomais savo asmens duomenimis (BDAR 15 straipsnis);
* Reikalauti ištaisyti savo asmens duomenis (BDAR 16 straipsnis);
* Reikalauti ištrinti savo asmens duomenis („teisė būti pamirštam“), jei tai galima pagrįsti bent viena iš priežasčių, numatytų BDAR 17 str. 1 d.;
* Prašyti apriboti savo asmens duomenų tvarkymą, kai taikomas vienas iš atvejų, numatytų BDAR 18 str. 1 d..

Jei manote, kad tvarkydami Jūsų asmens duomenis, mes pažeidžiame duomenų apsaugos teisės aktus, turite teisę pateikti skundą Valstybinei duomenų apsaugos inspekcijai paštu L. Sapiegos g. 17, LT-10312, Vilnius, el. paštu ada@ada.lt ar kitais Valstybinės duomenų apsaugos inspekcijos interneto svetainėje ([www.vdai.lrv.lt](http://www.vdai.lrv.lt)) pateikiamais būdais.

Jeigu Jūs turite klausimų, komentarų ar nusiskundimų, susijusių su tuo, kaip mes renkame, tvarkome Jūsų duomenis, mūsų duomenų apsaugos pareigūnas gali Jums padėti.

Kreiptis dėl savo teisių įgyvendinimo galite Agentūros nustatyta tvarka. Ši tvarka reglamentuota Agentūros Duomenų subjektų teisių įgyvendinimo Jaunimo reikalų agentūros taisyklėse.

Kilus klausimams ar norėdami įgyvendinti savo teises, susisiekite su mumis el. paštu info@jra.lt arba atvykite Agentūros adresu Vytenio g. 6 (įėjimas iš Šviesos gatvės), LT – 03113, Vilnius.

1. **Ko mes iš Jūsų prašome?**

Iš Jūsų, kaip duomenų subjekto, prašome:

* Užtikrinti, kad Agentūrai teikdamas, reaguodamas ar kitaip tvarkydamas asmens duomenis turite teisę tai daryti;
* Užtikrinti Agentūrai pateiktų asmens duomenų teisingumą ir tikslumą. Pasikeitus Jūsų nurodytiems asmens duomenims ar kitai susijusiai informacijai, prašome Jūsų nedelsiant, bet ne vėliau kaip per 5 (penkias) darbo dienas, apie tai informuoti Agentūrą.
1. **Ar šis pranešimas bus atnaujintas?**

Šis privatumo pranešimas yra peržiūrimas ir, nustačius poreikį, atnaujinamas bent kartą per metus. Paskutinį kartą pranešimas atnaujintas: 2024-05-21

Mūsų interneto svetainėje <https://jra.lrv.lt/lt/> visuomet skelbiama aktualiausia šio Privatumo pranešimo versija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_